Foto: Getty Images «Yuventus» klubi bosh murabbiyi Massimiliano Allegri YeChLda qaysi jamoa g‘alaba qozonishi mumkin ekanligi haqidagi savolga javob qaytardi. «YeChLdagi bosh favorit - «Real». Ular mavsum avvalida biroz to‘xtab qolishdi va qator ochkolarni yo‘qotishdi, biroq endi to‘g‘ri narsalarni qilishni boshlashmoqda: ular Dortmundda o‘z maksimumlaridan 70 foizga harakat qilishdi hamda ishonchli g‘alabaga erishishdi. «Barselona»da katta o‘yinlarda hal qiluvchi gollarni uradigan Lionel Messi bor. «PSJ»da hammasi bir qadar murakkab, biroq ularda Neymar, Kilian Mbappe, Edinson Kavani, Dani Alves kabi futbolchilar mavjud… Ko‘ramiz, ularda mart oyida qanday jamoa bo‘larkan», - deya Allegrining so‘zlarini keltiradi Tuttosport.